Goethe Intézet Budapest – "Megérteni Beuysot — Kvíz és nyereményjáték" játék

JÁTÉKSZABÁLYZAT ÉS RÉSZVÉTELI FELTÉTELEK

Játék szervezője

A Játék szervezője a Goethe-Institut Budapest. (cím: 1092 Budapest, Ráday utca 58.) (továbbiakban: Szervező), amely vállalat a <https://www.facebook.com/goetheinstitut.budapest> és <https://www.instagram.com/goetheinstitut_budapest/?hl=de> közösségi média oldalakon meghirdetett „Megérteni Beuysot — Kvíz és nyereményjáték” játék (továbbiakban: Játék) során elkészülő adatbázis tulajdonosa.

Játékban résztvevő személyek

A Játékban magánszemélyek vehetnek részt (továbbiakban: Játékos). A pályázat akkor tekinthető érvényesnek, ha a játékos 18 éven felüli természetes személy és Magyarországon bejelentett tartózkodási vagy lakóhellyel rendelkezik, illetve érvényes Facebook és Instagram profillal rendelkezik. Amennyiben a nyereményjáték nyertese cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el. 18 éven aluli természetes személyek nem vehetnek részt a Játékban.

A Játékban NEM vehetnek részt a Szervezők tulajdonosai, vezető tisztségviselői, alkalmazottai és azok Ptk. szerinti közeli hozzátartozói. A Játékos a Játékban történő részvétellel elismeri, hogy teljes körűen megismerte a Szabályzatot, és azt feltétel nélkül elfogadja. Amennyiben a Játékos a Szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

„Megérteni Beuysot — Kvíz és nyereményjáték” játék összefoglalása

A Goethe-Institut Budapest játékot hirdet „Megérteni Beuysot — Kvíz és nyereményjáték” játék címmel 2021. 12. 01-től 2021. 12.11-ig. A játék keretében a Szervező a Goethe Intézetben papír alapú kvíz formájában kérdéseket tesz fel a Megérteni Beuysot virtuális 3D-kiállítással kapcsolatban, melyet ha a kitöltők leadnak a recepción és részvételüket a Facebook vagy Instagram közösségi média oldalakon a Goethe Intézetet megjelölve storyban posztolnak, résztvehetnek a nyereményjátékon. A játék időtartama: 2021.12.01-től 2021.12.11-ig, hétköznapokon 10:00-18:00 óra, szombati napokon 10:00-14:00 óra között. A játékosok közül a Szervező sorsolással választ ki 5 nyertest.

A Játék lebonyolítása, illetve az abban való részvétel a jelen Szabályzat szerint történik. Amennyiben a Szabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

A Játékban való részvétel

Játékos a játékban való részvétellel automatikusan elfogadja a részvételi szabályzatot és a jogi és adatvédelmi nyilatkozatot.

Adatkezelés és adatvédelem

Az adatkezelés a Játékra történő önkéntes jelentkezésen és hozzájáruláson alapul. Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy a Szervező, mint adatkezelő, adatfeldolgozó a Játékosok által rendelkezésre bocsátott személyes adatokat kizárólag a Játékkal összefüggésben, a jelen Játékszabályzatban írtak szerint kezelje. A személyes adatokból a Szervező adatbázist nem képez, azok a Játék lezárulását követő 1 éven belül törlésre kerülnek. Nyertesség esetén nevüket a Szervező minden további feltétel és ellenérték nélkül, kizárólag a Játékkal kapcsolatosan nyilvánosságra hozza. A Szervező szavatolja, hogy az adatkezelés mindenben a hatályos jogszabályi rendelkezések, különösen a 2016/679-es GDPR rendelet rendelkezéseinek betartásával történik. A Játékosok által megadott személyes adatok kezelője a Szervező. A Szervező bármikor lehetőséget biztosít a Játékosoknak arra, hogy tájékoztatást kérjenek személyes adatai kezeléséről, kérjék azok törlését, zárolását vagy helyesbítését privát Facebook vagy Instagram üzenetben a Goethe-Institut Budapest rajongói oldalnak írva. Ezen kívül a Játékost megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott döntéssel nem ért egyet, úgy a Játékos a 2016/679-es GDPR rendelet rendelkezéseinek megfelelően bírósághoz fordulhat.

A Szervező kijelenti, hogy a Játékot a Facebook és az Insatgram semmilyen formában nem támogatja, azzal összefüggésbe nem hozható.

Egyéb szabályok

A Szervező a Játék keretein belül nem oszt szét a jelen Játékszabályzatban meghatározottakon túlmenően egyéb nyereményt. A jelen Játékszabályzat hozzáférhető a Goethe-Institut Budapest honlapján, a Játék időtartama alatt az azzal kapcsolatos kérdések esetén a Játékosok a Goethe-Institut Budapest rajongói oldalon privát üzenetben kérdezhetnek.

A Szervező fenntartja a jogot, hogy a Játék feltételeit tartalmazó jelen Játékszabályzatot indokolás nélkül bármikor módosítsa, ideértve a Játék megszüntetését is. Az erre vonatkozó tájékoztatást a Szervező a Játék egyéb közleményeivel azonos nyilvánosságot biztosítva közzéteszi.

Budapest, 2021. november 30.